Orb Calibur

* Manusia
* Ultra

**Orb Calibur** (オーブカリバー *Ōbu Karibā*) ialah peranti transformasi asal milik Ultraman Orb sebelum menjadi senjata utamanya selepas evolusinya kepada Orb Origin. Ketika di Bumi, Gai Kurenai kehilangan kedua-dua senjata dan kuasa asalnya selama lebih dari satu abad, maka Gai menggunakan Orb Ring dan satu set Ultra Fusion Card sebagai kuasa alternatifnya.

Orb Calibur merupakan sebilah pedang mistik yang membolehkan Gai menggunakan empat elemen alam semula jadi iaitu Api, Air, Tanah dan Angin. Apabila tidak digunakan, ia tersimpan sebagai sebahagian daripada kad Orb Origin. Dalam *Ultraman Orb THE ORIGIN SAGA*, ia didedahkan bahawa cahaya yang memilih Gai untuk menjadi Ultraman Orb telahpun berada di dalam Orb Calibur dan memberitahu Gai tentang misinya dari masa ke masa.

## Sejarah

### Ultraman Orb Chronicle

#### Bab 1: 'Pokok Kehidupan'

Selepas cincin cahaya tidak memilih Juggler di puncak tertinggi Planet O-50, Gai mengambil gilirannya dan dia memperoleh Orb Calibur, yang memberitahunya mengenai misinya tentang Bezelb serta mengubahnya menjadi Ultraman Orb Origin The First. Pada masa itu, Orb Calibur tidak digunakan oleh Orb dalam pertempurannya tetapi ia digunakan sebagai peranti transformasinya. Setelah Ratu Bezelb dikalahkan, Gai kembali ke Planet O-50 di mana Orb Calibur memberitahu Gai tentang misi keduanya dan Orb diberikan bentuk Orb Origin.

#### Bab 2: 'Saya ialah Burung Migrasi Galaksi'

Dalam misinya untuk mencari kesemua empat elemen untuk Orb Calibur, Gai mengembara dan melintasi planet-planet yang berlainan dan mendapat keempat-empat permata untuk serangan elementalnya iaitu Api, Air, Tanah dan Angin. Ini membolehkan Orb/Gai untuk menguasai kesemua kuasa elemental dan kebolehan untuk menggunakan Orb Supreme Calibur.

#### Bab 4: 'Berjuang! Tamadun Ishtal'

Sekitar 1800BC (4000 tahun sebelum siri), Orb Calibur telah digunakan oleh Orb dalam bentuk Orb Origin ketika menentang Raja Raksasa Kegelapan, Magatanothor dan memusnahkannya dengan Orb Supreme Calibur. Bagaimanapun, pertempuran itu telah menyebabkan Tamadun Ishtal berubah menjadi Bukit Kematian.

#### Bab 5: 'Dari Rusalka dengan Cinta'

Semasa pertempuran dengan Maga-Zetton, rakan manusia Orb bernama Natasha Romanová tercedera dengan bebola api Maga-Zetton, maka Orb memutuskan untuk melepaskan kuasa penuh dari pedangnya lalu menggunakan Orb Supreme Calibur. Ia berjaya memusnahkan Raja Raksasa itu namun akibatnya, pedang itu telah dimeteraikan dan hilang dalam letupan besar yang dihasilkannya sehingga Natasha dianggap terkorban bersama. Oleh sebab itu, Orb terpaksa bergantung kepada kuasa Wira Ultra yang lalu melalui Fusion Up dalam usaha untuk melawan kejahatan.

#### Kini

Orb Calibur telah muncul kembali setelah Gai mempercayai kuasanya semula dan ia dipanggil keluar dari ekor Maga-Orochi yang telah dipotong sebelum ini iaitu satu komponen penting bagi Raja Raksasa Gabungan dipanggil Zeppandon. Kembalinya Orb Calibur membolehkan Orb untuk menggunakan semula bentuk asalnya.

### Ultraman R/B

*Rencana utama: Orb Dark Calibur*
Versi gelap Orb Calibur yang dipanggil Orb Dark Calibur muncul dalam siri ini dan digunakan oleh Ultraman Orb Dark.

## Kuasa

* Katakana

Penggunaan Gai
* **Transformasi**: Sebelum Gai memperoleh Orb Ring, Orb Calibur digunakan olehnya sebagai peranti transformasi yang membolehkannya untuk menjadi Origin The First. Bagaimanapun dalam episod pertama *Ultraman Orb: The Chronicle*, ia ditunjukkan bahawa Gai boleh menggunakannya untuk berubah menjadi Orb Origin secara langsung.
* **Unjuran Mesej**: Orb Calibur boleh menunjukkan mesej yang bersinar putih dan ia berfungsi sebagai pemberitahuan mesej kepada Gai tentang misinya.
* **Sfera Perjalanan**: Orb Calibur boleh membawa penggunanya untuk melintasi di angkasa lepas sebagai komet. Ia juga boleh membawa penumpang bersama penggunanya.
* **Tetakan Tenaga**: Gai boleh menggunakan Orb Calibur untuk menembak tenaga yang memiliki warna pelangi. Ia digunakan untuk melindungi Ratu Bezelb dari tentera raksasa.
* **Perubahan Bentuk**: Dengan Orb Calibur, Gai berkebolehan untuk mengubah bentuk Ultranya daripada Origin The First kepada Orb Origin.
* **Sambungan**: Bilah Orb Calibur boleh dipanjangkan untuk digunakan sebagai senjata pertempuran dekat.

Penggunaan Orb
* **Perisai**: Apabila perlu, Orb boleh menggunakan Orb Calibur sebagai perisai untuk menyekat serangan lawan.
* **Tetakan Tenaga**: Menggunakan Orb Calibur, Orb dapat melakukan tetakan tenaga dengan menyerang lawan.
	+ **Gelombang Tenaga Bulan Sabit**: Orb melepaskan Orb Calibur ke arah musuh dan ia melepaskan gelombang tenaga berbentuk sabit yang boleh melemahkannya.
	+ **Kuasa Kinetik**: Dengan memusingkan tubuhnya mengikut pusingan jam, Orb boleh melepaskan tindak balas kinetik yang akan membuatkan sasarannya terbang.
* **Penolakan Tenaga**: Orb boleh menggunakan Orb Calibur untuk menyerap serangan musuh dan menyerang balas ke arahnya semula.
* **Perisai Calibur** (カリバーシールド *Karibā Shīrudo*): Orb Calibur mampu mendirikan penghalang berbentuk bulat.
* **Roda Calibur** (カリバーホイール *Karibā Hoīru*): Merupakan rolet Orb Calibur yang boleh bertindak sebagai pemukul untuk melambatkan musuh. Ia bersinar putih apabila digunakan.
	+ **Serangan Elemental**: Berdasarkan pilihan Roda Calibur di Orb Calibur, Orb Origin boleh melancarkan serangan berdasarkan beberapa elemen tertentu.
		- **Orb Supreme Calibur** (オーブスプリームカリバー *Ōbu Supurīmu Karibā*): Orb melepaskan tembakan tenaga dari pedangnya yang mampu memusnahkan sesuatu, bahkan lawan terkuat. Sekiranya serangan ini digunakan dalam kuasa penuh, ia akan menghasilkan sebuah letupan besar yang amat dahsyat berbanding biasa sehingga ke seluruh bandar dan perlahan-lahan menghancurkan Orb Calibur apabila sampai ke Roda Calibur. Menurut buku *Ultraman Orb Super Complete Works*, serangan ini menggunakan kuasa api, air, tanah, angin, cahaya dan kegelapan.
			* **Orb Supreme Calibur: Origium Galaxis** (オーブスプリームカリバー オリジウムギャラクシス *Ōbu Supurīmu Karibā Orijiumu Gyarakushisu*): Orb menggunakan kuasa 8 Ultra Fusion Card miliknya bersama Orb Supreme Calibur, tetapi berbanding melepaskan pancaran Orb melemparkan Orb Calibur pada lawan sementara 8 Ultra melancarkan serangan penamat mereka. Dia kemudian menembak Origium Beam yang mengakibatkan serangan yang sangat kuat yang bahkan dapat membunuh Magatano-Orochi dan menyebabkan letupan besar, sama seperti ketika dia mengalahkan Maga-Zetton.
		- **Orb Flame Calibur** (オーブフレイムカリバー *Ōbu Fureimu Karibā*): Apabila Roda Calibur dipusing ke simbol api, Orb menghasilkan lingkaran api di hadapannya dan melemparkannya ke arah musuh di mana dia memerangkap mereka di dalam sebuah bebola api sebelum membelah api dan sasaran itu untuk memusnahkannya dalam letupan.
		- **Orb Water Calibur** (オーブウォーターカリバー *Ōbu Uōtā Karibā*): Apabila Roda Calibur dipusing ke simbol air, Orb membawa sasarannya ke dimensi poket air. Dia memerangkap lawannya dalam pusaran air lalu membelahnya.
		- **Orb Ground Calibur** (オーブグランドカリバー *Ōbu Gurando Karibā*): Apabila Roda Calibur dipusing ke simbol tanah, Orb menusuk pedangnya ke dalam tanah dan melepaskan arus elektrik yang melalui dalam bentuk bulat untuk mengenai lawannya. Ia cukup kuat untuk menembusi Zeppandon Shield.
		- **Orb Wind Calibur** (オーブウインドカリバー *Ōbu Uindo Karibā*): Apabila Roda Calibur dipusing ke simbol angin, Orb menghasilkan puting beliung yang kuat dengan mengayunkan pedangnya dalam gerakan bulatan. Ia mampu menolak musuhnya ke udara.

## Trivia

* Orb Calibur yang keluar dari ekor Maga-Orochi merujuk kepada *Kusanagi no Tsurugi*, salah satu daripada Empayar Regalia Jepun.
* Susunan setiap elemen Orb Calibur adalah mengikut susunan Raja Raksasa yang dilawan oleh Orb pada masa kini secara terbalik: yang pertama ialah Api (Maga-Pandon), diikuti oleh Air (Maga-Jappa), Tanah (Maga-Grand King) dan akhir sekali Angin (Maga-Basser).
* Setiap simbol elemen-elemen pada Orb Calibur memiliki kanji yang ditulis berdasarkan gaya elemen masing-masing. Ia diambil dari sifat-sifat yang ditunjukkan dalam Ultra Fusion Card dan Kad Raksasa.